OzLabs/hebrew-wiki-articles huggingface dataset:
ספיד גראז'

ספיד גראז או פלוס-8<ref>DJ magazine, 1996&#x2013;97, "Raggage": "...earning the scene the slightly mocked nick-names of 'plus-8' or 'speed garage'."</ref> הוא תת-ז'אנר מוזיקלי של מוזיקת דאנס אלקטרונית, המשויך לסצנת הגראז' הבריטי, שבו הוא נחשב לאחד מתתי הז'אנרים שלו.<ref>[http://www.toucanmusic.co.uk/articles/speedgarage.html History of Speed garage] : "There are many different forms of garage music, most of these were of little interest to UK hard dance fans until the latest mutation came along, speed garage."</ref>

== מאפיינים ==
ספיד גראז' כולל מקצבים מואצים של גראז' האוס בסגנון של ארבע על הרצפה , בשילוב עם מוזיקת ברייקביט .<ref>[http://www.toucanmusic.co.uk/articles/speedgarage.html History of Speed garage] : "Speed garage can be broadly defined as a mixture of slightly sped up garage beats..."</ref> כמו כן, ביצירות ספיד גראז', יש שימוש בשקשוק מועט של תופי הסנר .<ref>[http://www.garagemusic.co.uk/2step.html 2Step] : "In the original 1997 speed garage, the snares are fussy and clattering over the stomping 4-to-the-floor kickdrum."</ref> בנוסף לכך, למנגינות ספיד גראז', יש בייסליין מעוות וכבד, המושפע ממוזיקת ג'אנגל<ref>[http://www.toucanmusic.co.uk/articles/speedgarage.html History of Speed garage] : "Speed garage can be broadly defined as a mixture of slightly sped up garage beats with a heavy almost junglistic bassline"</ref> ורגאיי,<ref>(2004) "Popular Music Genres: An Introduction", , , p.216: "Speed garage basslines were drawn from Jamaican reggae..."</ref> וכן שימוש בצליל בס סוחף ושבירת קצב .<ref>(2004) "The Dance Music Manual", , , p.157: "The sweeping bass is typical of UK garage and speed garage tracks and consists of a tight yet deep bass that sweeps in pitch and/or frequencies"</ref><ref>[http://www.toucanmusic.co.uk/articles/speedgarage.html History of Speed garage] : "Speed garage can be broadly defined as a mixture of slightly sped up garage beats [...], and usually with a break in the middle where the beat is stripped down and then builds up for a long period of time."</ref> לעיתים, ביצירות ספיד גראז' ניתן למצוא שירה שנמתחה בזמן.<ref>[http://www.toucanmusic.co.uk/articles/speedgarage.html History of Speed garage] : "Speed garage can be broadly defined as a mixture of slightly sped up garage beats [...], sometimes with timestretched vocals"</ref> מאחר שתת-ז'אנר מוזיקלי זה מושפע מאוד ממוזיקת ג'אנגל, ישנו שימוש רב באפקטים קוליים של מוזיקת ג'אנגל ומוזיקת דאב, כגון יריות וסירנות.<ref>(2004) "Popular Music Genres: An Introduction", , , p.216: "Jungle and ragga-style sound effects, such as the rash of gun shot volleys heard on popular speed garage tracks,..."</ref><ref>(2004) "Popular Music Genres: An Introduction", , , p.216: "Overall, two-step [..], less relied on the dub sound effects [...] of speed garage"</ref>

התקליטן האמריקאי ראמנד ואן הלדן נחשב כחלוץ הספיד גראז', ביו היתר לאחר שהוציא ב-1996 גרסת רמיקס Dark Garage לשיר "Spin Spin Sugar" של Sneaker Pimps .<ref></ref>

== הערות שוליים ==

קטגוריה:שנות ה-1990 במוזיקה
כשאת בוכה את לא יפה

"כשאת בוכה את לא יפה" הוא שיר שכתב יהונתן גפן והלחין ועיבד שמוליק קראוס. התפרסם ב-1969 כחלק מהאלבום פוזי.

קראוס חיבר את הלחן לאחר פירוק להקת "החלונות הגבוהים", שבה היו הוא ואיינשטיין חברים. איינשטיין העביר את הלחן ליהונתן גפן, שכתב את מילותיו. בקולות הרקע של השיר השתתפו שלום חנוך ורוב האקסלי.

יהונתן גפן סיפר שכתב את השיר תוך 2 דקות בזמן שקראוס מכה בו.

== ביצועים נוספים ==
השיר "כשאת בוכה את לא יפה" זכה לעשרות גרסאות כיסוי, ובהן של להקת תיסלם בשנות ה-80 וזכה לפופולריות רבה מחודשת וביצוע משותף של יהודית רביץ ונורית גלרון.

== ראו גם ==
* פוזי - האלבום

== קישורים חיצוניים ==
# [https://shironet.mako.co.il/artist?type=lyrics&lang=1&prfid=166&wrkid=1780 כשאת בוכה את לא יפה], שירונט
# ניר שחק, [https://e.walla.co.il/item/1625990 שיר שחלמתי], 28 בדצמבר 2009, וואלה!
# ראיון עם יהונתן גפן ב-[https://www.facebook.com/shamlek2017/photos/a.159237124650599/728156157758690/?type=3 7 ימים]

== הערות שוליים ==

קטגוריה:שירי 1969
קטגוריה:שירי אריק איינשטיין
קטגוריה:שירי נורית גלרון
קטגוריה:שירי יהודית רביץ
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי שמוליק קראוס
קטגוריה:שירים על בכי
קטגוריה:שירים על יופי
Sold Out בלב

Sold Out בלב (מעוצב באותיות גדולות: SOLD OUT בלב, מוכר גם בתעתיק העברי: סולד אאוט בלב) הוא המיני-אלבום הראשון של הזמרת הישראלית אגם בוחבוט. את האלבום הוציאה לאור ב-4 ביולי 2023 חברת התקליטים גאגא בוקינג, והוא מונה שש רצועות חדשות.

== רקע ==
ב-9 בפברואר 2022 הוציאה בוחבוט לאור את אלבום הבכורה שלה, אין קונספט. במהלך הכנתו עבדה עם ג'ורדי, רון ביטון, איתי שמעוני, גיל ויין, דולי ופן ומשה פרץ. מתוכו נמנה הלהיט "שחור תלתן" שדורג בעשרת השירים הפותחים במצעד הפזמונים השבועיים השונים בישראל, מדיה פורסט, גלגלצ והעשירייה.

ב-7 ביוני 2023 חשף העיתונאי גיל משעלי את הפרויקט המוזיקלי הבא של הזמרת. ב-3 ביולי פרסמה בחשבון האינסטגרם שלה את שם המיני-אלבום ואת תאריך יציאתו. בנוסף, חשפה כי סבתה סוזן נפטרה כמה שעות לפני הפרסום, ולכן היא מקדישה את הוצאתו לה. על מנת לקדמו הוציאה ב-27 ביוני את הסינגל המוביל מתוכו, "אהובי".

== הרכב ==
בוחבוט מתארת את האלבום כבעל כיוון מוזיקלי יותר ים תיכוני ומזרחי, המשלב סאונד ששמעה בבית בילדותה.<ref></ref>

== ביקורות ==
דודי פטימר סקר את האלבום ב"מעריב" ונתן לו ביקורת מעורבת. פטימר סיפר כי התקשה בתחילה להתחבר לאלבום, אך מצא כמה שירים מושכים לאחר האזנות חוזרות. עם זאת, הוא מאמין שהפוטנציאל של בוחבוט כזמרת מצוין, ולא מנוצל בצורה חכמה. פטימר מבקר את חוסר המקוריות והעומק בשירים, ומתאר אותם כטראש-פופ עם מילים רדודות על אהבה וטיזינג. הוא מביע אכזבה מחוסר התעוזה והתחכום באלבום וקיווה ליותר עומק וייחודיות. פטימר מציין שירים ספציפיים כמו "BOOM" ו-"ילדה של הרחוב" כחסרי מטרה או עניין. בצד החיובי, הוא העריך שירים כמו "אהובי" ושיר הנושא "סולד אאוט בלב" על כך שהם מציגים את הכישרון האמיתי של בוחבוט ומספקים סאונד איכותי וטרנדי. בסך הכל, הביקורת מציינת שהאלבום נסבל רק במקרה הטוב, בהתחשב במספר הרצועות הבולטות המצומצם.<ref></ref>

== רשימת רצועות ==

== הערות שוליים ==

==קישורים חיצוניים==

קטגוריה:מיני-אלבומי בכורה מ-2023
קטגוריה:אלבומי אגם בוחבוט
קטגוריה:מיני-אלבומים בעברית
קטגוריה:אלבומים שהופקו על ידי טליס
קטגוריה:אלבומי חברת גאגא בוקינג
מנקין לבן-זקן

מנקין לבן-זקן (שם מדעי: Manacus manacus) הוא מין של ציפור ממשפחת המנקיניים אשר חי באמריקה הדרומית מקולומביה, ונצואלה וטרינידד ודרומה עד ברזיל, בוליביה וצפון ארגנטינה.

==תיאור==
המנקין הוא עוף קטן באורך 10.7 סנטימטרים ומשקל של 16.5 גרם בקירוב. הוא בעל רגליים כתומות וכסות נוצות לבנות אצל הזכרים, כאשר הכיפה הזנב והכנפיים שחורים וכך גם העיניים והמקור בעוד צבע הנקבות הדהויות ירקרק-מנומר, דומות מאוד למין מנקין זהוב-ראש.

הזכרים ידועים בניפוח ציצות הצוואר הרחבות שלהם בעת החיזור בזירות עם זכרים אחרים, מה שנראה מהצד כמו זקן לבן ונתן למין את שמו.

המנקינים חיים ביערות גשם, מטעים וביערות משניים. הם נפוצים ביותר סביב אגן האמזונאס, כאשר הם נעדרים רק מנהר פורוס שבדרום-מערב המדינה אמזונאס שבברזיל. הם פעילי יום הניזונים מפירות וחרקים בין הענפים הנמוכים והבינוניים ומקננים באותו אזור.

תפוצת המנקין רחבה בטבע אך כי הוא עלול להיפגע מבירוא יערות בעתיד.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1766
קטגוריה:מנקיניים
קטגוריה:ונצואלה: עופות
קטגוריה:קולומביה: עופות
מנקין אדום-מצח

מנקין אדום-מצח (שם מדעי: Machaeropterus deliciosus) הוא מין של ציפור ממשפחת המנקיניים החי באזור קטן למורדות הרי האנדים בצפון-מערב אקוודור ובקולומביה.

==תיאור==
המנקין הוא עוף קטן באורך של כ-10 ס"מ. הוא בעל ראש, גב ובטן חומים-ערמוניים כשהמצח עוטה פס אדום עז לאורכו, המקור, העיניים והחלל שביניהם שחורים והכנפיים שחורות-לבנות בעלות ציצות גדולות דומות מעט למניפה. הנקבות והצעירים בעלי נוצות ירוקות-זית עם קצוות כנפיים לבנות.

המנקין הזכר ידוע בקולות שהוא יוצר מנוצות כנפיו עי ידי פתיחתם וסגירתם במהירות עצומה, היכולה להגיע ל-107 פעמים בכל שנייה, גבוהות גם ממשק כנפי הקוליבריים, אם כי כנפיים אלה אינם עוזרות לבעליהם לעופף במהירות. הדבר עוזר לזכרים למשוך נקבות בדרך מיוחדת שלא קיימת באף עוף אחר ודומה מעט לדרך הרבייה של מספר חרקים כמו צרצרים.

הוא מצוי ביערות גשם, יערות עננים ויערות נמוכים לאורך מורדות אקוודור ומערב קולומביה בגבהים של 400 עד 1,600 מטרים מפני הים.

לרוב המנקינים חיים לבדם ביערות, בהם הם מחפשים פירות וחרקים. בעת הרבייה הזכרים מתאספים יחדיו בזירות על ענפים, עליהם הם מופיעים לנקבות תוך שהם מנצלים את צליל כנפיהם המוזר למשיכת הנקבות. לאחר ההזדווגות הזכרים עוזבים והנקבות מכינה קן דמוי-כוס בו היא מטילה 2 ביצים.

==קישורים חיצוניים==

* [https://www.makorrishon.co.il/nrg/online/20/ART2/373/260.html מנקין אדום-מצח] באתר נשיונל גאוגרפיק
==הערות שוליים==

קטגוריה:טקסונים שתוארו בידי פיליפ סקלטר
קטגוריה:בעלי חיים שתוארו ב-1758
קטגוריה:מנקיניים
קטגוריה:קולומביה: עופות
קטגוריה:אקוודור: עופות
מנקין כחול-כיפה

מנקין כחול-כיפה (שם מדעי: Lepidothrix coronata) הוא מין של ציפור ממשפחת המנקיניים אשר חי באמריקה הדרומית החי ביערות גשם לחים במדינות: בוליביה, ברזיל, קולומביה, אקוודור, פרו וונצואלה.

המין תואר למדע ב-1825 בידי החוקר יוהאן בפטיסט פון שפיקס.

==תיאור==
המנקין הוא עוף קטן בעל דו-צורתיות זוויגית לטובת הנקבות: הן יכולות להגיע למשקל מקסימלי של 8.5 עד 11.5 גרם בעוד הזכרים מגיעים למשקל 7.5 עד 9.5 גרם בקירוב. הזכרים בעלי מוטת כנפיים של 60.45 מ"מ בממוצע (אורך של 58 עד 62 מ"מ), בעוד מוטת כנפי הנקבות בממוצע הוא 58.76 מ"מ (62 מ"מ עד 55 מ"מ).

זכרי המנקינים בעלי נוצות כחוות-כהות עם כתר כחול בוהק והנקבות ירוקות ודהויות, כשכך הדבר אצל פרטים צעירים. הם בעלי עיניים גדולות וחומות-אדמוניות ובעת החיזור יכולים לפרוש את נוצות ראשם להרשמה.

המנקין הוא אוכלי פירות המגוון בחרקים בעודו מחפש מזון ביערות. בעת הרבייה הזכרים יוצרים זירות גדולות בתת-היער ובהם יכולים להופיע יחדיו במחול אווירודינמי עד 7 זכרים, אם כי רק אחד מהם הוא בעל הטריטוריה היכול להזדווג בסופו של דבר עם הנקבה. מנקינים אלה מצויים לעיתים עם ציפורי נמלים ויחדיו ניזונים מחרקים על קרקע היער, תוך יכולת לזהות יחדיו טורפים.

הם מקננים על עצים גבוהים ויוצרים קן פשוט יחסית העטוף בקורי עכביש. בקן הנקבה מטילה 2 ביצים. עם זאת במקרים רבים הגוזלים והביצים נטרפים בידי טורפים מקומיים והמנקיניים נאלצים לקנן שוב.

==תת-מינים==
ישנם 6 תת-מינים במין זה: 
* Lepidothrix coronata coronata
* Lepidothrix coronata caquetae
* Lepidothrix coronata carbonata
* Lepidothrix coronata exquisita
* Lepidothrix coronata caelestipileata
* Lepidothrix coronata regalis

==קישורים חיצוניים==

==הערות שוליים==

קטגוריה:טקסונים שתוארו בידי יוהאן בפטיסט פון שפיקס
קטגוריה:בעלי חיים שתוארו ב-1825
קטגוריה:מנקיניים
קטגוריה:בוליביה: עופות
קטגוריה:ונצואלה: עופות
מנקין זהוב-ראש

מנקין זהוב-ראש (שם מדעי: Ceratopipra erythrocephala) הוא מין של ציפור ממשפחת המנקיניים אשר חי באמריקה הדרומית ובקצה הדרומי של אמריקה המרכזית ביערות גשם טרופיים. מין זה תואר בידי קארולוס לינאוס ב-1758 והוא קרובו של המין מנקין אדום-כיפה.

==תיאור==
המנקין הוא עוף קטן באורך ממוצע של 9.4 ס"מ ומשקל של 0.44 גרם. הזכרים שחורים לחלוטין מלבד ראשם הזהוב, המקור הצהוב, אזור השת הלבן-אדום והרגליים הורודות. הנקבות והצעירים בעלי גוון ירוק זית והרגליים ורודות. הם משמיעים קריאות חרישיות בעודם עפים ביער.

מין זה מצוי בטבע לאורך הג'ונגלים, המטעים והיערות הנמוכים עד לגובה 1,500 מטרים שבין פנמה, קולומביה, טרינידד וטובגו ודרומה עד לברזיל, פרו ומדינות גיאנה (גיאנה, גיאנה הצרפתית וסורינאם) כשגבולם הוא נהר האמזונאס והאוקיאלי.

המנקין מצוי ביערות בין הענפים שמתחת לצמרת וניזון מפירות, חרקים ועכבישים כשלעיתים הוא ניזון בקבוצות עם ציפורים אחרות.

קבוצת המנקינים מחזרים בזירות על הענפים בגובה של 6 עד 12 מטרים והם מזנקים יחדיו במקום במהירות או מרקדים על הענף, כדי להרשים את הנקבות תוך שהם קוראים חזק בין הריקודים. עד 12 פרטים יכולים להופיע יחד, אך רק אחד דומיננטי מזדווג לבסוף עם הנקבה. הנקבה מכינה קן לבדה ומטילה בו 2 ביצים, עליהם היא דוגרת במשך כ-16–17 ימים.

טווח מחייתו של מין זה רחב ומצב שימורו הוא "ללא חשש".

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1758
קטגוריה:מנקיניים
קטגוריה:קולומביה: עופות
קטגוריה:טרינידד וטובגו: עופות
יסעור לבן-סנטר

יסעור לבן-סנטר (שם מדעי: Procellaria aequinoctialis) הוא מין של עוף ימי קטן ממשפחת היסעוריים החי בחצי הכדור הדרומי. בעבר נחשב מין זה לתת-מין של יסעור ממושקף (Procellaria conspicillata), כאשר הוא תואר לראשונה ב-1758 בידי קארולוס לינאוס.

ידועים 2 תת-מינים שלו:
* Procellaria aequinoctialis aequinoctialis
* Procellaria aequinoctialis steadi

==תיאור==
זהו אחד היסעורים הגדולים ביותר, קטן רק משני מיני היסעור הענק. הוא מגיע לאורך של 51-58 ס"מ עם מוטת כנפיים של 134–147 ס"מ. משקל הזכרים הוא כ-1,390 גרם, בעוד הנקבות קטנות יותר ומשקלם כ-1,280 גרם. צבעו של היסעור כהה מפויח עם גרון וסנטר לבנים וחלק מהנוצות כסופות בחלק התחתון. הרגליים שלו חזקות עוטות קרומי שחייה ושחורות והמקור אפור-צהוב עם נחיריים מגודלים. היסעור הוא מעופף מתמחה בעל כנפיים חזקות היכולות לעמוד בסערות ולרוב הוא דואה וגולש איתם במקום לחתור.

==תפוצה==
תפוצתו של הסיעור היא לאורך דרום האוקיינוס השקט, האטלנטי וההודי וכן מדרים עד האוקיינוס הדרומי במגוון איים לאורך האזור הסאב-אנטארקטי ולעיתים מעופף צפונה לאזור הסובטרופי. לרוב הוא מצוי לאורך הים הפתוח, בו הוא מחפש מזון. בעונת הרבייה מתאספים יסעורים רבים באיי ג'ורג'יה הדרומית, בה מעל 2 מיליון עופות, 175 עד 226 אלף עופות באיי קרגלן ו-100 אלף עופות באי דיסאפוינטמט מאיי אוקלנד. עוד מושבות נמצאות בעוד מאיי אוקלנד, איי קמפבל, איי קרוזה, איי האנטיפודה, איי פוקלנד ואיי הנסיך אדוארד.

היסעור ניזון מקריל ומדגים כמו מקרל וסרדין כשהוא יכול לצלול לעומק רדוד אחריהם. לעיתים היסעורים עוקבים אחרי ספינות דיג כדי לחטוף את שללם, אך הדבר גורם להם להיפגע מהרשתות.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1758
קטגוריה:יסעוריים
קטגוריה:עופות האיים הסאב-אנטארקטיים
ספנדאו בלט

ספנדאו בלט (באנגלית: Spandau Ballet) הייתה להקת גל חדש בריטית שהוקמה בשנת 1979. היא הפכה לאחת הלהקות המצליחות ביותר בעידן הרומנטי החדש של הפופ הבריטי והייתה חלק מהפלישה הבריטית השנייה בשנות ה-80.

ההרכב המקורי של הלהקה כלל את הסולן טוני האדלי, גארי קמפ בגיטרה, סינתיסייזר וקולות רקע, אחיו מרטין קמפ בגיטרה בס, הסקסופוניסט סטיב נורמן והמתופף ג'ון קיבל. גארי קמפ היה גם כותב השירים של הלהקה. סינגל הבכורה שלהם "To Cut a Long Story Short" הגיע למקום החמישי בבריטניה ב-1980 והיה הראשון מבין עשרת הסינגלים המובילים בבריטניה. הלהקה הגיעה לשיא הפופולריות ב-1983 עם האלבום True, כשהשיר בעל אותו השם מתוך האלבום הגיע למקום הראשון בבריטניה ולטופ 5 בארצות הברית. בשנת 2011, הוא קיבל פרס BMI כאחד השירים המושמעים ביותר בהיסטוריה של ארצות הברית עם ארבעה מיליון השמעות.<ref></ref> בשנת 1984 הם קיבלו את פרס המוזיקה הבריטית.

==פעילות==
הלהקה הוקמה בשנת 1976 ונקראה במקור "The Cut". המייסדים שלה היו גארי קמפ (גיטרה) וסטיב נורמן (גיטרה, סקסופון וכלי הקשה), חברים מבית הספר שלמדו בבית הספר של דיים אליס אוון באיסלינגטון. המניעים להקמת הלהקה היו תחומי עניין מוזיקליים והרצון להיות מוזיקאים. עד מהרה הצטרף אליהם תלמיד מאותו בית ספר, ג'ון קיבל, ושלושתם החלו לעשות חזרות באולם בית הספר. על גיטרת הבס ניגן מייקל אליסון. טוני הדלי, שהכיר את נורמן, הוזמן גם הוא ללהקה, בתור הסולן הראשי. כמה חודשים לאחר מכן, היו כמה שינויים בהרכב: ריצ'רד מילר הפך לנגן הבס; אחיו של גרי קמפ, מרטין, הצטרף גם הוא לקבוצה. בהמשך שונה שם הלהקה, בעקבות הצעת ידיד של חברי הלהקה, שראה בברלין גרפיטי ובו היה כתוב "Spandau Ballet" (בהתייחס לבלט ברובע שפנדאו של העיר).

לאחר זמן מה החלה הלהקה להופיע בלונדון, וזכתה להכרה רבה יותר מהציבור. הלהקה באותה תקופה ניגנה מוזיקה בסגנון הרולינג סטונס המוקדמים או הקינקס. לאחר שהמוזיקאים של ספנדאו בלט ביקרו במועדונים כמו Billy's ו-Blitz, שבהם קראפטוורק וטלקס נשמעו לעיתים קרובות, הם החלו לבצע יצירות משלהם באמצעות סינתיסייזרים.

לאחר מספר הצעות של נציגי חברת התקליטים, הלהקה בחרה ב-Chrysalis Records, איתה חתמו על חוזה. הסינגל הראשון היה "To Cut a Long Story Short", שיצא עשרה ימים לאחר שהלהקה הופיעה בציבור. הסינגל נכנס לטופ 5 בבריטניה באופן מיידי ב-1980. גם הסינגלים "The Freeze" ו-"Musclebound" הפכו ללהיטים.

ב-1985 הלהקה הופיעה במופע לייב אייד באצטדיון ומבלי.

הלהקה מכרה 25 מיליון אלבומים ויש לה 23 סינגלים ברחבי העולם. ללהקה היו שמונה אלבומים מובילים בבריטניה, כולל שלושה אלבומי אוסף הלהיטים הגדולים ואלבום של חומרים שהוקלטו מחדש. ההשפעות המוזיקליות שלהם נעו בין פאנק רוק ומוזיקת נשמה.

ב-1990 הלהקה התפרקה. ב-2005 התנהל משא ומתן בין חברי הלהקה על אפשרות של הקמה מחודש, אך האיחוד לא יצא לפועל.

הלהקה הוקמה מחדש ב-25 בספטמבר 2009 והוציאה את הסינגל הראשון שלה מזה 20 שנה, "Once More".

האלבום החדש של ספנדאו בלט כולל גם שירים חדשים וגם כמה להיטים קלאסיים מחודשים.

המופעים של איחוד הלהקה החלו בנובמבר 2009. ב-2019 הלהקה התפרקה.

==קישורים חיצוניים==

* 

==הערות שוליים==

קטגוריה:להקות פופ בריטיות
קטגוריה:להקות סינת'-פופ
קטגוריה:אמני קולומביה רקורדס
קטגוריה:להקות שהוקמו בשנת 1979
קטגוריה:להקות שהתפרקו בשנת 2019
קטגוריה:להקות גל חדש
סויוז TMA-3

סויוז TMA-3 (ברוסית: Союз TMA-3), הייתה משימת לתחנת החלל הבין-לאומית. מטרת הטיסה הייתה להביא לתחנת החלל משלחת מס' 8 ולהיות חללית חילוץ בזמן פעילותם.

==צוות המראה==
* אלכסנדר קאלרי - מפקד החללית 
* מייקל פול - מהנדס טיסה, מפקד משלחת מס' 8
* פדרו דוקה - מהנדס טיסה

==צוות נחיתה==
* אלכסנדר קאלרי - מפקד החללית
* מייקל פול - מהנדס טיסה, מפקד משלחת מס' 8
* אנדרה קויפרס - מהנדס טיסה

==מהלך המשימה==
בעקבות אסון קולומביה הופסקו טיסות של מעבורת חלל. בעקבות כך תוכנית ניצול תחנת החלל הבין-לאומית עובדה מחדש. החל משנת 2003 צוות התחנה צומצם לשני אנשי צוות בלבד בהתאם ליכולת של חלליות מדגם "סויוז".

חללית "סויוז TMA-3" שוגרה ב-18 באוקטובר 2003 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

ב-20 באוקטובר בוצע עגינה במודול "פירס" של תחנת החלל. באותה עת בתחנה שהה צוות משלחת מס' 7 בפיקוד יורי מלנצ'נקו. החללית הביאה איתה ציוד ומצרכים. אנשי משלחת מס' 7 ביחד עם צוות החללית החלו בהעברת הציוד לתחנת החלל. במקביל החל תהליך העברת שליטה על תחנת החלל למשלחת מס' 7. על הטיסה היה נציג ספרד פדרו דוקה שהחל בביצוע תוכנית ניסויים Servantes שהוכנה עבורו. 

ב-27 באוקטובר צוות משלחת מס' 7 ופדרו דוקה עזבו את תחנת החלל בחללית "סויוז TMA-2" ונחתו בכדור הארץ לאחר כ-6 חודשי עבודה בתחנת החלל.

חללית "סויוז TMA-3" נותרה מחוברת לתחנת החלל הבין-לאומית כ"חללית חילוץ" במצב חירום.

צוות משלחת מס' 8 החל בביצוע תוכנית שכללה מספר ניסויים ותחזוקת תחנת החלל. 

ב-21 באפריל 2004 לתחנת החלל הגיע חללית סויוז TMA-4 עם צוות משלחת מס' 9 בפיקוד גנאדי פדאלקה. לאחר העברת שליטה על תחנת החלל לצוות החדש, משלחת מס' 8 ואנדרה קויפרס שהגיע עם "סויוז TMA-4" נכנסו לחללית "סויוז TMA-3" ונחתו בכדור הארץ לאחר כ-6 חודשי עבודה. הנחיתה עברה ללא בעיות.

בתחנת החלל הבין-לאומית נותר צוות משלחת מס' 9 שהגיע מספר ימים לפני זה בחללית סויוז TMA-4.

==קישורים חיצוניים==

* [http://www.spacefacts.de/mission/english/soyuz-tma3.htm סויוז TMA-3] 
* [https://www.russianspaceweb.com/iss_soyuztma3.html תיאור המשימה]
* [https://www.esa.int/Science_Exploration/Human_and_Robotic_Exploration/Cervantes_Mission/Cervantes_mission_concludes_with_Soyuz_TMA-2_landing תוכנית Servantes]

קטגוריה:תוכנית סויוז
קטגוריה:2003 ברוסיה
קטגוריה:2004 ברוסיה
אייל שיראי

אייל שיראי (נולד ב-13 באפריל 1964) הוא מפיק, במאי ותסריטאי ישראלי.

== קריירה ==
בשנת 1996 כתב את התסריט, ביים והפיק את הסרט "ציפורים בניוטרל"<ref></ref>.

בשנת 1997 הפיק את הסרט "סוף המשחק" שביים יוני דרמון. שנה מאוחר יותר הפיק את הסרט הישראלי-צרפתי "יום יום" שביים עמוס גיתאי<ref></ref>, אשר היה מועמד לפרס אופיר לשנת 1998<ref>טקס פרסי אופיר לשנת 1998</ref>, ואת הסרט "קשר עיר" שביים יהונתן סגל<ref></ref>.

בשנת זו הקים, יחד עם יוסף סידר, את אולפני "סינמה פקטורי". החברה הפיקה שבעה סרטים וכן בוצעו בה עריכות סאונד למספר סרטים<ref></ref>.

בשנת 1999 הפיק את הסרט "שחרר את הנסיכה" שביים אורון אדר והיה מועמד לפרס וולג'ין בפסיטבל הקולנוע ירושלים 1999<ref></ref>. בשנה זו אף הפיק את סרט הטלוויזיה "כאילו כלום לא קרה" שביימה אילת ברגור<ref></ref>.

שנה מאוחר יותר הפיק את הסרט "משהו טוטאלי" שביים גור בנטביץ'<ref></ref>. בשנה זו גם הפיק את הסרט "ההסדר" יחד עם דוד מנדיל<ref></ref>.

בשנת 2003 הפיק את הסרט "זמזום" שביים יגאל בורשטיין<ref></ref>. שנה לאחר מכן הפיק את הסרט "מדורת השבט" שביים יוסף סידר.

בשנת 2005 הפיק, ביים ואף שיחק בסרט "בקרוב יקרה לך משהו טוב" על פי ספרו של עוזי וייל<ref></ref>.

בשנת 2007 הפיק את הסרט "חופשת קיץ" שביים דוד וולך. שנתיים מאוחר יותר הפיק, יחד עם גיל ססובר, את הסרט "ד"ר פומרנץ" שביים אסי דיין.

בשנת 2012 הפיק את הסרט "שרקייה", בבימויו של עמי ליבנה. בשנה זו יזם יחד עם טינקרבל את פסטיבל הסרטים בערבה<ref></ref>, לאחר שעברו השניים להתגורר באזור. "הרעיון לעשות כאן במדבר פסטיבל סרטים, הגיע ממקום של צורך. הרגשתי שיש כאן צורך תרבותי", סיפר. שיראי הוא גם יוזם הפרויקט "קצר במדבר", לסרטים קצרים שמקורות ההשראה ואתרי הצילום שלהם הם מרחבי הנגב-ערבה<ref></ref>.

בשנת 2014 הפיק את הסרט הקצר "אנטילופות" שביים אורי רום. בשנת 2015 הפיק את הסרט הקצר "שן כריש" בבימויו של אורן גרנר.

בשנת 2017 הפיק את הסרט הקצר "קילומטר 147", זוכה פרס אופיר לסרט הקצר הטוב ביותר וכן את הסרט "בדרך חזרה" בבימויו של משה רוזנטל. כמו כן הפיק בשנה זו את הסרט הקצר "מכת חום" בבימויה של עדי שנער.

בשנת 2019 הפיק את הסרט הקצר "הינומה".

בשנת 2023 הפיק את הסרט "דניאל אויערבאך" שביים דוד וולך.

נשוי לשחקנית הישראלית טינקרבל. מתגורר ביישוב צוקים בערבה.

== קישורים חיצוניים ==

* [https://cinemaofisrael.co.il/אייל-שיראי/ אייל שיראי], באתר ספר הקולנוע הישראלי
* 

== הערות שוליים ==

קטגוריה:מפיקי קולנוע ישראלים
קטגוריה:במאי קולנוע ישראלים
קטגוריה:תסריטאי קולנוע ישראלים
קטגוריה:יישובים קהילתיים: אישים
קטגוריה:מועצה אזורית הערבה התיכונה: אישים
קטגוריה:ישראלים שנולדו ב-1964
בית הכנסת הישן (קניגסברג)

בית הכנסת הישן (בגרמנית: Alte Synagoge) היה בית כנסת חסידי בקניגסברג.

פרידריך וילהלם, הנסיך הבוחר מברנדנבורג, איפשר ליהודים לקיים שירותי דת בקניגסברג. בשנת 1753 נתן פרידריך השני, מלך פרוסיה, ליהודים רשות לבנות בית כנסת בשנורלינגסדאם (Schnürlingsdamm). בית הכנסת הזה נהרס בשריפה הגדולה בעיר ב-1811 והוחלף ב-1815 בבניין חדש בסינגוגנשטראסה (Synagogenstraße) 2. לאחר פיצול הקהילה, הוקם בשנת 1893 בניין חדש ברחוב סינגוגנשטראסה 14–15 עבור המיעוט האורתודוקסי שכונה קהילת "עדת ישראל". בית הכנסת הישן בסינגוגנשטראסה 2 נפתח מחדש בשנת 1897 לאחר שיפוצים ושימש את "יהודי המזרח" בקניגסברג כדי לשמור על מנהגי מזרח אירופה. הקהילה היהודית הרפורמית בנתה את בית הכנסת החדש ברובע לומזה (Lomse). בתי הכנסת הישנים והחדשים בסינגוגנשטראסה (משנת 1933 – זיילרשטראסה, Seilerstrasse) נהרסו בשנת 1938 במהלך ליל הבדולח. בשל חשש לפגיעה במבנים אחרים בסביבה, לא הוצת מבנה בית הכנסת של עדת ישראל. ריהוט וחפצים נהרסו. לאחר השיקום המאולתר של חדר התפילה שימש בית הכנסת את הקהילה היהודית. הבניין נהרס בהתקפות אוויר באוגוסט 1944.

== מקורות ==
<div style="direction: ltr;">
* Joseph Levin Saalschütz: Zur Geschichte der Synagogen-Gemeinde in Königsberg. In: Monatsschrift für Geschichte und Wissenschaft des Judentums. Jg. 6, H. 5, 1857, S. 437–449; Jg. 6, H. 12, 1857, S. 437–449; Jg. 7, H. 5, 1858, S. 163–178; Jg. 7, H. 6, 1858, S. 203–217; Jg. 7, H. 11, 1858, S. 397–407; Jg. 8, H. 3, 1858, S. 81–100; Jg. 11, H. 6, 1862, S. 209–222, [http://www.digitalisiertedrucke.de/search?p=Saalschütz%2C+Josef+Lewin&f=author online].
* Andrea Ajzensztejn: Die jüdische Gemeinschaft in Königsberg. Von der Niederlassung bis zur rechtlichen Gleichstellung (= Hamburger Beiträge zur Geschichte des östlichen Europa 10). Kovac, Hamburg 2004, (Zugleich: Hamburg, Univ., Diss., 2003).
* Max Fürst: Gefilte Fisch. Eine Jugend in Königsberg (= Prussia-Schriftenreihe. Werk 17). Verlag der Nation, Berlin 2001, .
* Jürgen Manthey: Königsberg. Geschichte einer Weltbürgerrepublik. Hanser, München u. a. 2005, .
* Michael Wieck: Zeugnis vom Untergang Königsbergs. Ein Geltungsjude berichtet. Becksche Reihe, München 2005, 
</div>

קטגוריה:גרמניה: בתי כנסת שנחרבו בליל הבדולח
קטגוריה:קלינינגרד: מבנים
יחסי דרום אוסטיה – ניקרגואה

יחסי דרום אוסטיה–ניקרגואה מתייחסים ליחסים הדיפלומטיים והבילטרליים בין רפובליקת דרום אוסטיה – מדינת אלניה לבין רפובליקת ניקרגואה. ניקרגואה הרחיבה ההכרה ההכרה הדיפלומטית בדרום אוסטיה<ref></ref> ובאבחזיה<ref></ref> ב-5 בספטמבר 2008.

במסיבת עיתונאים בנובמבר 2008, אמר שר החוץ של ניקרגואה, סמואל סנטוס לופז, "בוודאי, אנו חושבים שההחלטה [להכיר באבחזיה ודרום אוסטיה העצמאיות] הייתה הוגנת והולמת. יש לתת להן [לרפובליקות] זמן לפורמליות פנימיות. אנו נתאם את האפשרות והתנאים של יחסים דיפלומטיים ישירים ברגע נוח. ברור והגיוני, אנו נפעל באמצעות ידידתנו, כנראה רוסיה, כדי ליצור קשרים הדוקים יותר ויחסים דיפלומטיים [עם הרפובליקות]."<ref></ref>

ההכרה של ניקרגואה בדרום אוסטיה עוררה תגובות מיידיות ממדינות אחרות המעורבות במחלוקת על מעמדה של דרום אוסטיה. גאורגיה הגיבה להכרה הבו-זמנית של ניקרגואה באבחזיה ובדרום אוסטיה על ידי ניתוק היחסים הדיפלומטיים עם מדינת אמריקה המרכזית בסוף נובמבר 2008.<ref></ref> רוסיה הציעה לחזק את הקשרים עם ניקרגואה ולספק סיוע לניקרגואה כדי לסייע בבנייה מחדש של אזורים שניזוקו מהוריקנים.<ref></ref> שר המסחר האמריקני ביטל טיול מתוכנן לניקרגואה, כאשר שגריר ארצות הברית במנגואה אמר: "זה לא הרגע המתאים לביקור".<ref></ref>

לאחר שירש את אדוארד קוקואיטי כנשיא דרום אוסטיה, פיטר ליאוניד טיבילוב את נרימן קוזאייב כשגריר ב-25 ביולי 2012.<ref name="cominf1166494026"></ref>

עשר שנים לאחר ההכרה, היחסים נותרו סמליים ברובם.<ref></ref>

== הערות שוליים ==
יונה ריגאי

יונה ריגאי (נולדה ברוסיה 1900 – נפטרה בישראל, 1987)<ref></ref> הייתה סופרת, מחזאית ובמאית ישראלית שהתפרסמה בשם העט "תרזה אור" אך גם תחת השם "יונה ריגאי" ו"יונה ריגאית".

== ביוגרפיה ==
נולדה ברוסיה בשנת 1900 בשם טניה ספרדי. בילדותה היגרו הוריה לארגנטינה, שם קיבלה את השם תרזה ספרדי.<ref name=":0"></ref> מספר שנים לאחר מכן (ערב מלחמת העולם הראשונה) עלתה המשפחה לארץ ישראל. 

ריגאי קיבלה את השכלתה בסמינר למורות.

עם סיום מלחמת העולם הראשונה נישאה למשה ריגאי, איש העלייה השנייה, ויחד יצאו ללימודים בפירנצה, איטליה (ממשלת איטליה הציעה אז עזרה לסטודנטים זרים, מצטיינים). יונה למדה ספרות ותנ"ך מפיו של פרופ' משה דוד קאסוטו, ומשה סיים את עבודת הדוקטור שלו בלימודי הכימיה. שלושת בניהם נולדו באיטליה. בשנת 1926 חזרו לארץ והתיישבו בתל אביב. משה הקים את גימנסיה 'נורדיה' בתל אביב ויונה לימדה תנ"ך ובימוי בגימנסיה זו.<ref></ref>

ב- 1934 עזבו את תל אביב והצטרפו למושב אביחיל, מושב שהוקם שנתיים קודם לכן על ידי חיילים שלחמו במלחמת העולם הראשונה, במסגרת הגדודים העבריים.<ref></ref><ref name=":0" /> יונה עבדה במשק ובעלה נשאר בתל אביב עד שבנם הבכור סיים את הגימנסיה. בינתיים המשיך לנהל את בית הספר.

במלחמת העולם השנייה התגייסו בניה לצבא הבריטי.

בעלה משה נפטר ב-1985 והובא למנוחות בבית הקברות באביחיל. יונה נפטרה שנתיים אחריו (1987) וגם היא נקברה שם.<ref></ref>

לזוג נולדו ארבעה ילדים: אריאל ריגאי (צייר)<ref></ref> עמירם ריגאי (פסנתרן),<ref></ref> עוזי ריגאי (מנהל בכיר בבנק דיסקונט)<ref></ref> ואוהליה אלון.

== ספריה שיצאו לאור ==
=== בשם יונה ריגאי ===
* 1927 – שירת הזמיר לשירת החיים – הוצאת ניבים<ref></ref>
* 1928 – אל השמש: דרמה בשלש מערכות – הוצאת ניבים<ref></ref><ref></ref>
* 1931 – חולדה – סיפור קצר שפורסם בהארץ<ref></ref><ref name=":0" />
* 1957 – כפר המגן – מחזה<ref></ref>

=== בשם תרזה אור ===
* 1968 – חוט המשי הזהוב – מכתביה של אניטה אורן ליאן מור – הוצאת אורה על ידי מחברות לספרות
* 1977 – אודים עשנים; מחזה בשלוש מערכות מחיי היהודים באיטליה – הוצאת אל"ף
* 1979 – על שיות וזאבים-מחזה-מספיחי השואה – הוצאת אל"ף
* 1980 – הדרך לשקדיה – מחזה – הוצאת אל"ף
* 1981 – האמת על ידידיי האילמים – הוצאת אל"ף
* 1983 – עוד לא – הוצאת אורה
* 1990 – רות; מחזה תנכי בארבע מערכות ותמונה אחת – הוצאת אל"ף. יצא לאחר מותה.

בנוסף כתבה בכתבי עת שונים כגון "תלמים" ו"דבר הפועלת".<ref name=":0" />

== קישורים חיצוניים ==
* יונה ריגאית, [https://www.nli.org.il/he/newspapers/haretz/1931/03/27/01/article/35/?srpos=1&e=------193-he-20-haretz-1--img-txIN%7ctxTI-%22חולדה%22-------------1 חולדה], סיפור קצר, הארץ – 27 במרץ 1931
* ,
* [https://www.nli.org.il/he/newspapers/mar/1978/11/19/01/article/161/?srpos=5&e=-------he-20--1--img-txIN%7ctxTI-%22יונה+ריגאי%22-------------1 כתבה על יונה ריגאי] – מעריב, 19 בנובמבר 1978

== הערות שוליים ==

קטגוריה:סופרות ישראליות
קטגוריה:סופרות ישראליות הידועות בשם עט
קטגוריה:סופרים ישראלים
קטגוריה:ישראלים ילידי רוסיה
קטגוריה:ישראליות ילידות רוסיה
קטגוריה:אביחיל: אישים
קטגוריה:ישראליות שנולדו ב-1900
קטגוריה:ישראלים שנולדו ב-1900
קטגוריה:ישראליות שנפטרו ב-1987
קטגוריה:ישראלים שנולדו ב-1987
קולה אמבומבו

ריצ'רד קולה אמבומבו (בצרפתית: Richard Kule Mbombo; נולד ב-10 במאי 1996 בקינשאסה שבזאיר) הוא כדורגלן מהרפובליקה הדמוקרטית של קונגו המשחק בעמדת החלוץ בקבוצת הפועל ניר רמת השרון מהליגה הלאומית.

== קריירת מועדונים ==
אמבומבו גדל במחלקת הנוער של ויטה קלאב, ממנה הושאל למשך תקופה קצרה למחלקת הנוער של אנדרלכט. הוא ערך שלוש הופעות במדי הקבוצה הבוגרת של ויטה קלאב, בהן הבקיע שני שערים. הוא הושאל מהמועדון לקבוצות בירסחוט מליגת המשנה הבלגית וא.ס. טרנצ'ין מליגת העל הסלובנית.

ב-21 בינואר 2019 חתם אמבומבו בקייסר מליגת העל הקזחית. הוא ערך 26 הופעות ליגה במדי המועדון בעונת , בהן הבקיע תשעה שערים. הוא זכה עם המועדון בגביע הקזחי.

ב-21 בינואר 2020 חתם אמבומבו בריגה מליגת העל הלטבית. הוא ערך 23 הופעות ליגה במדי המועדון, בהן הבקיע 13 שערים, וזכה עם המועדון באליפות לטביה בעונת .

ב-5 במרץ 2021 הושאל אמבומבו לסודובה מריאמפולה מליגת העל הליטאית. הוא ערך 17 הופעות ליגה במהלך תקופת ההשאלה, בהן הבקיע שמונה שערים.

ב-30 בספטמבר 2021 חתם אמבומבו בדיבא אל-חיסן מליגת המשנה של איחוד האמירויות הערביות. הוא לא ערך הופעות ליגה במדי המועדון.

ב-7 בינואר 2022 חתם אמבומבו בסודובה מריאמפולה מליגת העל הליטאית. בקדנציה זו ערך 25 הופעות ליגה במדי המועדון, בהן הבקיע 11 שערים, וזכה עם המועדון בסופר קאפ הליטאי.

ב-11 בינואר 2023 חתם אמבומבו בנורת'איסט יונייטד מליגת העל ההודית. הוא ערך שש הופעות ליגה במדי המועדון. ב-4 במאי 2023 חתם בתלאווי מליגת העל הגאורגית, במדיה ערך שבע הופעות ליגה.

ב-4 ביולי 2023 חתם אמבומבו בהפועל ניר רמת השרון מהליגה הלאומית.

== תארים ==
;קייסר
* הגביע הקזחי (1): 2019

;ריגה
* אליפות לטביה (1): 2020

;סודובה מריאמפולה
* הסופר קאפ הליטאי (1): 2022

== קישורים חיצוניים ==

== הערות שוליים ==

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: חלוצי כדורגל
קטגוריה:כדורגלני ויטה קלאב
קטגוריה:כדורגלני בירסחוט
קטגוריה:כדורגלני א.ס. טרנצ'ין
קטגוריה:כדורגלני קייסר
קטגוריה:כדורגלני ריגה
קטגוריה:כדורגלני סודובה מריאמפולה
קטגוריה:כדורגלני נורת'איסט יונייטד
קטגוריה:כדורגלני הפועל רמת השרון
קטגוריה:כדורגלנים זרים בישראל
קטגוריה:ספורטאים זרים בבלגיה
קטגוריה:ספורטאים זרים בסלובקיה
קטגוריה:ספורטאים זרים בקזחסטן
קטגוריה:ספורטאים זרים בלטביה
קטגוריה:ספורטאים זרים באיחוד האמירויות הערביות
קטגוריה:ספורטאים זרים בליטא
קטגוריה:ספורטאים זרים בהודו
קטגוריה:ספורטאים זרים בגאורגיה
קטגוריה:ספורטאים מהרפובליקה הדמוקרטית של קונגו בישראל
קטגוריה:אישים מהרפובליקה הדמוקרטית של קונגו שנולדו ב-1996
מוטי עדן

מרדכי (מוטי) עדן (במקור: אוסטרייכר; 1951 – 6 ביולי 2023) היה עיתונאי ישראלי. שימש כתב צפון בקול ישראל, והיה מנהל הערוץ הראשון בשנים 2003–2006.

== ביוגרפיה==
עדן נולד בישראל. הוא בוגר החינוך הדתי. התגייס לצה"ל במאי 1969 ואת שירותו עשה בסיירת שקד<ref></ref>. אחר כך, למד תיאטרון ויחסים בינלאומיים. בתום לימודי האוניברסיטה, השתתף בקורס לכתבים ועורכים ברשות השידור.

עדן שימש כתב מטעם "קול ישראל" ו"הערוץ הראשון" במלחמת לבנון הראשונה<ref></ref>. בהמשך, היה ראש מערכת חיפה והצפון של הערוץ.

בשנת 2003 נבחר לנהל את "הערוץ הראשון"<ref></ref>, לאחר שלוש שנים ללא מנהל קבוע לערוץ הטלוויזיה. הוא שימש בתפקיד במשך כשלוש שנים ובסוף שנת 2006, פרש מעבודתו ברשות השידור, אך המשיך לעבוד בתחום העיתונות כפרילנסר.

עדן היה אחד העיתונאים היחידים שראיינו את הרבי מנחם מנדל שניאורסון מחסידות חב"ד ראיון אישי. במהלך הראיון דיבר הרב בעברית על נושאים אקטואליים כמו יהודה ושומרון ועולם התקשורת<ref></ref>.

מאז שמונה לשמש ככתב "קול ישראל" בצפון, בשנת 1982, עדן התגורר בנהריה. לאחר 31 שנים בעיר הצפונית, עבר להתגורר בכפר יונה, כדי להיות סמוך לילדיו ונכדיו.

עדן נפטר, כתוצאה ממחלה, ב-6 ביולי 2023, ונקבר בבית העלמין בכפר יונה. היה נשוי לתמר, אב לשניים וסב. בתו שירה היא עיתונאית, יוצרת תוכן, תסריטאית ושחקנית.

== קישורים חיצוניים ==

* 

== הערות שוליים ==

קטגוריה:סגל קול ישראל
קטגוריה:עיתונאים ישראלים
קטגוריה:לוחמי סיירת שקד
קטגוריה:הערוץ הראשון: אישים
קטגוריה:ישראלים שנולדו ב-1951
קטגוריה:ישראלים שנפטרו ב-2023
פיליפ לוויטסקי

פיליפ פורסט לוויטסקי (באנגלית: Phillip Forest Lewitski; נולד ב-9 ביוני 1996) הוא שחקן קנדי.<ref name="volmers">Eric Volmers, [https://calgaryherald.com/entertainment/television/calgary-born-actor-guided-by-mohawk-ancestry-in-sci-fi-role "Calgary-born actor delves into Mohawk ancestry for sci-fi role in Utopia Falls"]. Calgary Herald, February 13, 2020.</ref> הוא ידוע בעיקר בזכות תפקידו הראשי כאפולו 4 בסדרת הטלוויזיה הקנדית "Utopia Falls" משנת 2020,<ref name="volmers" /> והופעתו בתור לינק בסרט "פרא" <small>(אנ')</small> משנת 2021.

== ביוגרפיה ==

לוויטסקי נולד בקלגרי, אלברטה, קנדה, והוא השני מבין שמונה ילדים. אמו, קרול, היא מאמנת אישית ואביו, בריאן, הוא איש עסקים. הוא ממוצא צרפתי, אוקראיני ומוהוק . הוא זכה בפרס הדרמה המקומי מתיאטרון סנט הלנה ונרשם לתוכנית הבישוף קרול לאמנויות הבמה והאמנות החזותית.

== קריירה ==
בשנת 2014 קיבל את תפקידו הראשון בסרט הדרמה הצרפתי "החיפוש" של הבמאי מישל חזנוויצ'וס, שם גילם את פטריק. 

בשנת 2016 ביצע את הופעתו הראשונה על מסך הטלוויזיה בפרק בסדרת הטלוויזיה הקנדית "הארטלנד". שנה לאחר מכן הופיע במותחן "Incontrol". בשנת 2018 שיחק בסרט הקולנוע "ג'נטלמן".<ref name="volmers" />

בשנת 2020 שיחק בתפקיד חוזר בסדרת הטלוויזיה "ויקינגים". באותה שנה שיחק בתפקיד ראשי בסדרת הטלוויזיה "Utopia Falls".<ref name="volmers" />

בשנת 2021 כיכב בסרט ההתבגרות "פרא" <small>(אנ')</small> שביים ברטן האנם <small>(אנ')</small>, שעליו קיבל מועמדות לפרס המסך הקנדי לשחקן הטוב ביותר בטקס פרסי המסך הקנדי ה-10 בשנת 2022.<ref name=":0">Brent Furdyk, [https://etcanada.com/news/867531/2022-canadian-screen-awards-nominees-announced/ "2022 Canadian Screen Award Nominees Announced, ‘Sort Of’ & ‘Scarborough’ Lead The Pack"]. ET Canada, February 15, 2022.</ref> באותה שנה לוהק לתפקיד בסדרת הטלוויזיה בהפקת טום הנקס וסטיבן ספילברג, "אדוני האוויר",<ref></ref> שיצאה לאוויר בתחילת 2024. 

== פילמוגרפיה ==
=== קולנוע ===
{| class="wikitable sortable"
!שנה
! סרט
! תפקיד
! הערות
|-
| 2014
|החיפוש
| פטריק
|
|-
| 2017
|Incontrol
| קונור (ויקטור)
|
|-
| 2018
| A Gentleman
| זאק מאנינג
|
|-
| 2019
| The Search: Manufacturing Belief
| פטריק פיין
|
|-
| 2021
|פרא <small>(אנ')</small>
|לינק
|
|-
| 2022
|Bones of Crows
| אדם וולך
|
|-
| rowspan="3" |TBA
|Wind River: The Next Chapter
|קאי
|
|-
|The Legendary Bear Lake Monster
|טאנר
|
|-
|The Order
|
|
|}

=== טלוויזיה ===
{| class="wikitable sortable"
!שנה
! סדרה
!תפקיד
! הערות
|-
| 2016
| הארטלנד <small>(אנ')</small>
|ברמן
| פרק: "Risky Business"
|-
| 2019
| על טבעי
| טום מייסון
|פרק: "Don't Go in the Woods"
|-
| 2020
|Utopia Falls
| אפולו 4
| תפקיד ראשי; 10 פרקים
|-
| 2020
| ויקינגים
| ויג'יטו
| 3 פרקים
|-
| 2022–2023
|אלסקה דיילי <small>(אנ')</small>
| מיילס
| 4 פרקים
|-
| 2023
|Bones of Crows: The Series
| אדם וולך
|5 פרקים
|-
|2024
| אדוני האוויר
| סגן פרנסיס הארפר
|פרק: "Part Four"
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה קנדים
קטגוריה:קנדים ממוצא אוקראיני
קטגוריה:קנדים ממוצא האומות הראשונות
קטגוריה:קנדים ממוצא צרפתי
קטגוריה:קנדים שנולדו ב-1996
גורוניזאורוס

גורוניזאורוס (שם מדעי: Goronyosaurus) הוא סוג זוחל ימי קדום מתקופת הקרטיקון ששיך למשפחת המוזאזאוריים. הוא התקיים במימי ים תטיס שלפני 72 עד 66 מיליון שנה מזמננו, ונכחד עם הכחדת הקרטיקון.

המאובנים שלו התגלו בתצורות דוקמג'ה שבניגריה וניז'ר והוא תואר למדע ב-1972, כאשר הסוג הכיל מין בודד - Goronyosaurus nigeriensis, אשר בעבר נחשב למין של מוזאזאורוס.
== מאפיינים ==
זוחל זה היה בעל גולגולת חזקה עם שיניים חדות וחזקות שדמו יותר לשיני תנינים מאשר לשאר המוזאזאורים ואלה הותאמו לפיצוח הטרף. הוא היה קטן יחסית בהשוואה לסוגים דומים כמו הטילוזאורוס והגיע לאורך משוער של 5.14 עד 7.8 מטרים, כשכיום מעריכים שההנחה הראשונה הייתה יותר נפוצה.

הוא היה כנראה טורף אורב שהתבסס על טרף של דגים, רכיכות ואולי זוחלים ימיים קטנים יותר, אותם הרג בנשיכה.

== קישורים חיצוניים ==

קטגוריה:מוסזאוריים
קטגוריה:מוסזאורים שחיו באפריקה
קטגוריה:מאובני טקסונים שתוארו ב-1972
גרותורקס

גרותורקס (שם מדעי: Gerrothorax; מילולית: "חזה זר") הוא סוג נכחד של דו-חיים יבשתי מסדרת הטמנוספונדילים אשר התקיים במשך תחילת הטריאס שלפני 230 עד 200 מיליון שנה מזמננו. המאובנים שלו התגלו באזורים רבים, אשר נכלל יחד ביבשת הקדומה פנגיאה ביניהם בגרינלנד, גרמניה, פולין, שוודיה ובתאילנד.

כיום ידוע בסוג זה רק המין G. pulcherrimus, לאחר שמין נוסף G. pustuloglomeratus ועוד מינים בוטלו מספק. הוא תואר למדע בידי החוקר טאגה נלסון ב-1934.

סוג זה היה בעל מבנה גוף שטוח באורך של מטר אחד ודמה במראהו לדיפלוקאולוס ובדומה למספר סלמנדרות חיות כמו הפרוטיאוסיים הוא היה בעל זימים חיצוניים גם בבגרות וכן היה בעל זנב ארוך וכלוב צלעות בולט. מעריכים שבניגוד לדו-חיים המודרניים הוא יכל לשרוד גם במים מליחים ואף במי ים ובהם התמקם על הקרקעית, שם ארב לטרף. ליצור זה היה מנגנון לסתות חזק שיכל לעוט קדימה על טרפו בדומה לאכילה של עקרבנונאים או דגים נוספים שיכולים לשאוב במהירות את טרפם. הראש היה מכוסה בלוחיות שכנראה יועדו להגנה, אף שלא הגבילו את מהירות בעליהם.

==קישורים חיצוניים==

קטגוריה:טמנוספונדילים
קטגוריה:בעלי חיים שחיו בפרם באירופה
נקר שחור-שת

נקר שחור-שת (שם מדעי: Dinopium benghalense) הוא מין עוף ממשפחת הנקריים החי בתת-היבשת ההודית.

== מאפיינים ==
אורכו של נקר של הוא 26 עד 29 ס"מ והוא בעל נוצות לבנות מוקפות בפסים שחורים בחלק העליון והכנפיים ירוקות-זהובות כשהכיפה הגדולה אדומה. הפנים בעלות פסים שחורים-לבנים לסירוגין והמקור עבה וכהה. הנקבות בעלות ציצה שחורה מנומרת בלבן והחלק האחורי אדום. זהו המין היחיד בסוגו לו סנטר ושת שחורים. נמצאו גם כמה פרטים לבקנים. בדומה לנקרים אחרים הוא בעל מקור נוקשה המשמש לחבטת עצים וכן בעל זנב קשיח המספק יציבה מול גזעי עצים ורגליים חזקות מפוצלות, איתם הנקר יכול לטפס בין הענפים.

נקר זה נפוץ סביב יערות, מישורים עד לגובה 1,200 מטרים לאורך דרום ההימלאיה בפקיסטן, נפאל והדו וכן מצוי בבנגלש וסרי לנקה באזורי יערות וביצות והוא נפוץ לא פחות גם בערים ויישובים עירוניים, אך בעלי עצים בולטים. הוא נדיר יחסית באזור המדברי של ראג'סטאן וגוג'ראט.
 
הנקר הוא אוכל חרקים אותם הוא מלקט בלשונו מהעצים והוא לעיתים מצוי בחבורות של עופות שונים המלקטים חרקים יחד. הוא גם מקנן בחורים בגזעים ובקן הנקבה מטילה עד 3 ביצים.

==תת-מינים==
ישנם 5 תת-מינים לנקר: 
* D. b. benghalense
* D. b. dilutum
* D. b. puncticolle
* D. b. tehminae
* D. b. jaffnense

הנקר הסרי-לנקי D. psarodes נחשב בעבר לתת-מין שלו.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:נקריים
קטגוריה:הודו: עופות
קטגוריה:בעלי חיים שתוארו ב-1758
גרטרוד ספור קאטס

גרטרוד ספור קאטס (באנגלית: Gertrude Spurr Cutts; 1858–1941) הייתה אמנית קנדית.

== קריירה ==
גרטרוד ספור, נולדה בסקרבורו, יורקשייר, אנגליה, החלה את הקריירה שלה כאמנית באנגליה, כשהיא מציגה את עבודותיה עם (RBA) וב (SWA).<ref>"CUTTS, Gertrude E Spurr". Canadian Women Artists History Initiative. Concordia. 2012.</ref>

ב-1890 היגרה קאטס לקנדה, עברה לטורונטו ופתחה סטודיו לאמנות. קאטס הציגה את עבודותיה בארמון האמנויות היפות בתערוכה הקולומביאנית העולמית ב-1893 בשיקגו, אילינוי.<ref>Nichols, K. L. "Women's Art at the World's Columbian Fair & Exposition, Chicago 1893"</ref> בשנת 1900, היא למדה ב אצל , לוול בירג' הריסון וג'ון פביאן קרלסון. היא נישאה לוויליאם קאטס ב-1909, והזוג בילה שלוש שנים בציור באנגליה.

לקאטס היה אוסף מגוון של עבודות, הכולל ציורי שמן וצבעי מים ורישומי עט ודיו; היא ידועה בעיקר בזכות ציורי הנוף הכפריים שלה. היא גם עבדה בשחזור של ציורים ישנים או פגומים.<ref>Furness, Amy; Fitzgibbon, Gary (2014). "Gertrude Spurr Cutts Conservation Notebook" (PDF). Art Gallery of Ontario.</ref>

עבודותיה של קאטס נכללות באוספים של הגלריה הלאומית של קנדה, גלריית האמנות של אונטריו, ו.

היא מתה ב, אונטריו ב-1941.

== גלריה ==
<gallery mode="packed" heights="220">
 File:A Surrey Heath by Gertrude Eleanor Spurr Cutts, 1898.jpg
File:Gertrude Spurr Cutts- Farmstead by a river.jpg
File:Gertrude Spurr Cutts- Portrait of a young woman.jpg
File:Gertrude Spurr Cutts- Village road.jpg
File:Gertrude Spurr Cutts- Newfoundland's Rocky Coastline.jpg

</gallery>

== קישורים חיצוניים ==

== הערות שוליים ==

קטגוריה:ציירות קנדיות
קטגוריה:ילידות 1858
קטגוריה:נפטרות ב-1941
יחסי אבחזיה–טובאלו

יחסי אבחזיה–טובאלו מתייחסים ליחסים דו-צדדיים בין רפובליקת אבחזיה לטובאלו. טובאלו הכירה בעצמאותה של אבחזיה ב-18 בספטמבר 2011. מאז חזרה טובאלו מההכרה ב-31 במאי 2014 ויצרה קשרים דיפלומטיים עם גאורגיה.<ref></ref>

== היסטוריה ==
ב-18 בספטמבר 2011 חתמו ראש ממשלת אבחזיה סרגיי שמבה וראש ממשלת טובאלו ווילי טלאבי על הצהרה משותפת לכינון יחסים דיפלומטיים בסוחומי.<ref></ref>

באוקטובר 2011, אבחזיה וטובאלו ייסדו יחסים רשמיים. עם זאת, מומחה לענייני חוץ, יוריס גולביס, ציין כי אבחזיה מסתמכת על סיוע כספי מרוסיה ואינה מסוגלת להשתמש בכסף שלאחר מכן כדי לתמוך בטובאלו. באפריל 2013, טובאלו רמזה שהמדינה עשויה ללכת בעקבות ונואטו ולהפסיק את התמיכה הדיפלומטית באבחזיה לטובת קשרים דיפלומטיים עם גאורגיה. גורמים רשמיים בטובאלו יצרו קשר עם גולביס כדי לומר שגאורגיה הציעה 250,000 דולר אמריקני עבור ההחלפה.

 

 

בשנת 2013, טובאלו החליפה את ממשלתה. ראש הממשלה החדש, אנלה סופואגה, החל במשא ומתן פעיל עם גאורגיה לאחר שנבחר.<ref name="civil.ge"></ref>

ב-31 במרץ 2014, בטביליסי, גאורגיה וטובאלו כוננו יחסים דיפלומטיים וקונסולריים. טובאלו הצהירה כי היא מכירה בשלמותה הטריטוריאלית של גאורגיה בגבולותיה המוכרים מבחינה בינלאומית וכי אבחזיה ודרום אוסטיה הם אזורים גאורגיים. טובאלו אישרה מחדש את אמונתה בריבונותה ובשלמותה הטריטוריאלית של גאורגיה, כמו גם בכבודה לעקרונות המשפט הבינלאומי. לפיכך, טובאלו ביטלה את ההסכם משנת 2011 עם אבחזיה וניתקה רשמית את הקשרים הדיפלומטיים עימה.<ref name="mfa.gov.ge"></ref>

== הערות שוליים ==
אל-ח'יסאס

אל-ח'יסאס (בערבית: الخصاص, בתעתיק מדויק: אלח'צאץ) היה כפר ערבי בצפון עמק החולה. הכפר חרב ב-1949, כאשר תושביו המוסלמים והנוצרים ברחו ממנו בסוף מבצע יפתח. קיבוץ הגושרים התרחב אל שטחי הכפר, ועל חלק משטחיו הוקם הגן הלאומי חורשת טל.

== תולדות הכפר ==
הכפר אל-ח'יסאס נמצא על תל ארכאולוגי הקרוי תל צץ, ובו שרידים מהתקופות הנאוליתית, הברונזה, ההלינסטית והערבית הקדומה<ref></ref>.

הגאוגרף הערבי מהמאה השלוש עשרה יאקות אל-חמאווי, הזכיר את אל-ח'יסאס בכתביו.

כלכלת הכפר התבססה בעיקר על חקלאות. תושבי הכפר גידלו עצי פרי לאורך החצבני, ועצי זית בשטחים מרוחקים יותר. אדמות הכפר השתרעו על 4,795 דונם.

במפקד של המנדט הבריטי ב-1931 מנה הכפר 386 תושבים שגרו ב-73 בתים. ב-1945 חיו בכפר 400 מוסלמים ו-70 נוצרים. על פי הערכה, בשנת 1948, לפני פרוץ מלחמת העצמאות, חיו בכפר כ־545 תושבים<ref></ref>.

ב-18 בדצמבר 1947 פשטו אנשי ההגנה על הכפר בחסות החשיכה ותקפו אותו. מספר בתים פוצצו וכעשרה אזרחים, כולל ארבעה ילדים, נהרגו<ref name=":0"></ref>. בעיתונות בארצות הברית פורסם כי ההתקפה באה כנקמה על הריגת שני גברים מכוח השיטור היהודי באזור הגליל העליון. ההיסטוריון בני מוריס טוען שכמה קציני מודיעין מההגנה ולצידם מנהיגים אזרחיים מקומיים התנגדו בתחילה לפעולת התגמול המתוכננת, אך זו אושרה בידי מפקד הפלמ"ח, יגאל אלון.

בסוף מבצע יפתח, ב-25 במאי 1948, תושבי הכפר ברחו ממנו, אך מאוחר יותר חלקם חזרו לבתיהם. שנה לאחר מכן, ב-5 ביוני 1949, סולקו תושבים אלו מהכפר בכוח על-ידי חיילים ישראלים. בחצות הלילה הוקף הכפר במשאיות, עליהן הועלו התושבים, ונכפה עליהם להרוס את בתיהם במו ידיהם. המשפחות הועברו לשטח בסמוך לכפר עכברה, לצד תושבי הכפרים קדיתא ואל-ג'אעונה, שגורשו באותן נסיבות<ref name=":0" />.

קיבוץ הגושרים התרחב אל שטח הכפר שחרב. ב-1963 הוקם על חלק משטח הכפר הגן הלאומי חורשת טל.

== ראו גם ==
* מלחמת העצמאות

== לקריאה נוספת ==
* בני מוריס, לידתה של בעיית הפלסטינים 1947-1949. הוצאת עם עובד.

==קישורים חיצוניים==

== הערות שוליים ==

קטגוריה:יישובים לשעבר
קטגוריה:הגליל העליון: קהילות ויישובים ערביים שנחרבו במלחמת העצמאות
יחסי טרנסניסטריה – נגורנו קרבאך

יחסי טרנסניסטריה–נגורנו קרבאך היו יחסי החוץ בין הרפובליקות הבלתי מוכרות של הרפובליקה המולדובנית הפרידנסטרובית ושל נגורנו קרבאך עד לפרוק הרשמי של האחרונה ב-1 בינואר 2024. שתי המדינות כוננו רשמית יחסים דיפלומטיים ב-4 ביולי 2001<ref name=":0"></ref> ועד לפרוק נגורנו קרבאך הכירו בעצמאות זו של זו.<ref></ref> שתי המדינות היו חברות בקהילה לדמוקרטיה ולזכויות האומות (ארגון המדינות הבלתי מוכרות).<ref></ref>

== היסטוריה ==
ב-4 ביולי 2001, שתי המדינות חתמו על "הפרוטוקול לשיתוף פעולה והתייעצויות בין משרד החוץ של הרפובליקה המולדובנית הפרידנסטרובית למשרד החוץ של רפובליקת נגורנו קרבאך בסטפנקרט הבירה.

ב-23 בנובמבר 2018, משלחת מטרנסניסטריה ביקרה ברפובליקת נגורנו קרבאך. שוב בסטפנקרט, סגן ראש ממשלת טרנסניסטריה אלכסי צורקאן נפגש עם שר המדינה של נגורנו קרבאך גריגורי מרטירוסיאן, שם נחתם הסכם סחר בין שתי המדינות.<ref></ref>

ב-28 בספטמבר 2020 הצהיר משרד החוץ של טרנסניסטריה כי הוא מקווה שיימצא פתרון למלחמת נגורנו קרבאך השנייה בהתמודדות של אזרבייג'ן מול ארמניה ונגורנו קרבאך. היא גינתה את הפעולות הצבאיות והביעה הזדהות עם "העם האח" של נגורנו קרבאך והערצה ל"אומץ הלב והאיתנות" של אוכלוסיית ארמניה ונגורנו קרבאך.<ref></ref><ref></ref> מאוחר יותר, ב-3 באוקטובר, הוכרז כי טרנסניסטריה תפתח קרן סיוע כספי לנגורנו קרבאך. הוא הוקם על ידי המיעוט הארמני במדינה.<ref></ref>

בתאריך 1 בינואר 2024 תמו יחסים אלה בין המדינות לאחר פירוקה המדינה בנגורנו קרבאך – היא ארצאך.

== הערות שוליים ==
הפיגוע המשולב בשכונת נאות אפקה

הפיגוע המשולב בשכונת נאות אפקה הוא פיגוע דריסה ודקירה שהתרחש ב-4 ביולי 2023 בשכונת נאות אפקה בתל אביב, בו דרס מחבל פלסטיני מספר ישראלים, ולאחר מכן יצא מרכבו, דקר ישראלי נוסף וניסה לדקור נוספים. המחבל פצע 9 ישראלים, חמישה במצב קשה, בהם אישה בהיריון בת 46 שעוברה נהרג בעקבות הפיגוע, שניים באורח בינוני ושניים קל.<ref></ref><ref></ref>

== רקע ==

יום לפני הפיגוע פתחו צה"ל והשב"כ במבצע בית וגן. המבצע התמקד בפעולה נגד תשתיות טרור, החרמת אמל"ח, ומעצר מבוקשים של הג'יהאד האסלאמי הפלסטיני וארגוני טרור אחרים, ומטרתו הייתה הרחבת חופש הפעולה בצפון השומרון ושינוי המגמה הסיכולית. המבצע כלל כוחות אוויריים וקרקעיים.

== הפיגוע ==
בשעה 13:08 המחבל הפלסטיני עבד אלוהאב עיסא חוסין חלאילה, שוהה בלתי חוקי בן 20 מהעיירה הפלסטינית סמוע שבדרום הר חברון, נהג ברכב מסחרי נגד כיוון התנועה ודרס קבוצת ישראלים ששהו בתחנת אוטובוס ברחוב פנחס רוזן בשכונת נאות אפקה בתל אביב. לאחר מכן יצא המחבל מחלון הרכב, דקר אזרח ששהה במקום וניסה לדקור נוספים, עד שחוסל על ידי אזרח חמוש שעבר בקרבת מקום.<ref></ref>

הפיגוע תועד במלואו באמצעות מצלמות אבטחה.

== תגובות לפיגוע ==
דובר ארגון הטרור חמאס הצהיר כי הפיגוע מהווה "תגובה ראשונה לפשעים של הכיבוש במחנה הפליטים בג'נין".<ref></ref>

== ראו גם ==
* פעולות טרור בתל אביב
* גל הטרור בישראל (2023)
* מבצע בית וגן

== הערות שוליים ==

נאות אפקה
קטגוריה:טרור פלסטיני
נאות אפקה
קטגוריה:ישראל: מיתות מצולמות
נאות אפקה
נאות אפקה
נאות אפקה
עומר ג'ערון

עומר ג'ערון (בערבית: عمر جعرون; נולד ב-10 בדצמבר 1983) הוא כדורגלן עבר אמריקאי-פלסטיני ששיחק בעמדת הבלם.

==קריירת מועדונים==
ג'ערון נולד בכווית סיטי לאם אמריקאית ולאב פלסטיני מטול כרם. כשהיה בן 7 ג'ערון היגר עם משפחתו לפיצ'טרי סיטי, ג'ורג'יה שבארצות הברית לאחר שטיל נורה פרוץ מלחמת המפרץ הראשונה. ג'ערון התחיל לשחק כדורגל בקבוצת הכדורגל של אוניברסיטת ממפיס ואוניברסיטת דייטון.

בשנת חתם בשיקגו פייר פרמייר ממנה עבר לאטלנטה סילברבקס. בשנת בוונקובר ווייטקאפס עוד לפני שזו הצטרפה ל-MLS. ב-6 בפברואר 2009 חתם פלוטה שווינואוישצ'ה מהליגה הפולנית השנייה. בהמשך שיחק בפוגון שצ'צ'ין, טמפה ביי וארקה גדיניה.

ב-31 ביולי 2012 חתם בשרלרואה מליגת העל הבלגית במדיה רשם רק 2 הופעות בעונה אחת.

ב-7 בינואר 2014 הצטרף לאוטווה פיורי הקנדית. בהמשך שיחק בבהרט,ופיצ'טרי סיטי מובה.

==קריירה בינלאומית==
בשנת החליט ג'ערון לייצג את נבחרת פלסטין. ב-8 באוקטובר 2007 ערך את הופעת הבכורה הבינלאומית שלו במשחק נגד .

לזכותו 12 הופעות בנבחרת.

==קישורים חיצוניים==

קטגוריה:כדורגלנים אמריקאים
קטגוריה:כדורגלנים פלסטינים
קטגוריה:בלמי כדורגל אמריקאים
קטגוריה:בלמי כדורגל פלסטינים
קטגוריה:ג'ורג'יה: כדורגלנים
קטגוריה:מהגרים לארצות הברית
קטגוריה:כדורגלני ונקובר וייטקאפס
קטגוריה:כדורגלני פוגון שצ'צ'ין
קטגוריה:כדורגלני שרלרואה
קטגוריה:כדורגלני אוטווה פיורי
קטגוריה:כדורגלני נבחרת פלסטין
קטגוריה:ספורטאים זרים בקנדה
קטגוריה:ספורטאים זרים בפולין
קטגוריה:ספורטאים זרים בבלגיה
קטגוריה:ספורטאים זרים בהודו
קטגוריה:בוגרי אוניברסיטת ממפיס
קטגוריה:פלסטינים שנולדו ב-1983
קטגוריה:אמריקאים שנולדו ב-1983
דוד אזולאי (מטולה)

דוד אזולאי (נולד ב-25 באוגוסט 1967) הוא ראש המועצה המקומית מטולה, המכהן בתפקידו מאז 2015.

==ביוגרפיה==
נולד בקריית שמונה, מתגורר במטולה מאז 1999.

שירת בצה"ל במשך 25 שנה. השתחרר משירות קבע בשנת 2010, והגיע לדרגת סגן אלוף. בתפקידו האחרון במילואים היה קצין ההנדסה של אוגדה 91.

בבחירות לרשויות המקומיות בשנת 2013 התמודד על ראשות מועצת מטולה, והפסיד לראש המועצה המכהן הרצל בוקר ב-35 קולות בלבד. הוא כיהן כחבר מועצה וכראש האופוזיציה. במאי 2015 נפטר בוקר, וביולי נערכו בחירות לראשות המועצה, שבהן נבחר לתפקיד. בבחירות לרשויות המקומיות בישראל בשנת 2018 נבחר שנית ברוב של 67%, וגבר על רוית סנדלר-יפה וליאור בז. בבחירות לרשויות המקומיות ב-2024 היה אזולאי מועמד יחיד, ואף סיעתו איחדה תחתיה את כל הרשימות, ולא התקיימו כלל בחירות במטולה.

היה חבר הליכוד, ותמך בגדעון סער בבחירות לראשות המפלגה. לאחר פרישתו של סער מהליכוד עבר לתמוך בתקווה חדשה.

גרוש ואב לארבעה.

==קישורים חיצוניים==

* 
* 

==הערות שוליים==

קטגוריה:ראשי מועצת מטולה
קטגוריה:קריית שמונה: אישים
קטגוריה:סגני-אלופים בצה"ל
קטגוריה:חיילי חיל ההנדסה הישראלי
קטגוריה:פעילי הליכוד
קטגוריה:פעילי מפלגת תקווה חדשה
קטגוריה:ישראלים שנולדו ב-1967
מרטין קרויצריגלר

מרטין קרויצריגלר (בגרמנית: Martin Kreuzriegler; נולד ב-10 בינואר 1994 באוסטריה) הוא כדורגלן אוסטרי המשחק בעמדת הבלם בקבוצת וולרנגה מליגת העל הנורווגית.

== קריירת מועדונים ==
קרויצריגלר גדל במחלקות הנוער של SV רייכראמינג ו-AKA לינץ, ושיחק בקבוצות בלאו-וייס לינץ, ס.ו. הורן, אוסטריה לוסטנאו, פלורידסדורפר, פאולה היברניאנס, סנדפיורד ווידזב לודז'.

ב-24 ביולי 2023 חתם על חוזה לשנה וחצי בוולרנגה מליגת העל הנורווגית.

== קישורים חיצוניים ==

קטגוריה:כדורגלנים אוסטרים
קטגוריה:בלמי כדורגל אוסטרים
קטגוריה:כדורגלני סנדפיורד
קטגוריה:כדורגלני וידזב לודז'
קטגוריה:כדורגלני וולרנגה
קטגוריה:ספורטאים זרים במלטה
קטגוריה:ספורטאים זרים בנורווגיה
קטגוריה:ספורטאים זרים בפולין
קטגוריה:אוסטרים שנולדו ב-1994